**GRADONAČELNIK**

**KLASA: 024-02/24-01/21**

**URBROJ: 2133-1-10-03/04-24-1**

Karlovac, 28. veljače 2024. godine

Na temelju poglavlja 3. cilja 2. mjere 3. i cilja 4. mjere 2. Gradskog programa za mlade grada Karlovca za razdoblje 2020. – 2023. (Glasnik Grada Karlovca 19/19) te članka 44. i 98. Statuta Grada Karlovca (Glasnik Grada Karlovca - Potpuni tekst 9/21, 10/22) gradonačelnik Grada Karlovca donio je 28. veljače 2024. godine sljedeću

**ODLUKU**

I

Raspisuje se Javni poziv za mobilnosti i inicijative mladih grada Karlovca za 2024. godinu.

Cilj natječaja je sufinancirati inicijative mladih i sufinancirati mobilnosti (putne troškove) mladih kroz Erasmus + program i ostale nacionalne i međunarodne programe i projekte kojima je cilj mobilnost u svrhu učenja.

II

Javni poziv iz točke I. objavit će se dana 1. ožujka 2024. godine na web stranici Grada Karlovca [www.karlovac.hr](http://www.karlovac.hr) i bit će otvoren do raspoloživosti osiguranih sredstva u Proračunu Grada Karlovca za 2024. godinu odnosno najkasnije do 1. prosinca 2024. godine.

III

Zadužuje se Upravni odjel za društvene djelatnosti za pripremu i provedbu ovog Javnog poziva, kao i obavljanje ostalih administrativnih i općih poslova.

IV

Ova Odluka stupa na snagu danom donošenja, a primjenjuje se do 31. prosinca 2024. godine.

**GRADONAČELNIK**

Damir Mandić, dipl.teol.

DOSTAVITI:

1. Upravni odjel za društvene djelatnosti,

2. Upravni odjel za proračun i financije,

3. Upravni odjel za poslove gradonačelnika,

4. Pismohrana.